ये पुरस्कार पाने वाली पहली भारतीय बनीं; प्रेसिडेंट चंद्रिकाप्रसाद संतोखी ने किया सम्मानित
India President Drupadi Murmu honored Suriname recognition भारत की राष्ट्रपति द्रौपदी मुर्मू को सूरीनाम के सर्वोच्च नागरिक अवॉर्ड से सम्मानित किया गया है। रिपब्लिक ऑफ सूरीनाम के प्रेसिडेंट चंद्रिका प्रसाद संतोखी ने सोमवार को उन्हें ‘द ग्रैंड ऑर्डर ऑफ द चेन ऑफ यैलो स्टार’ अवॉर्ड दिया।
भारत की राष्ट्रपति द्रौपदी मुर्मू को सूरीनाम के सर्वोच्च नागरिक अवॉर्ड से सम्मानित किया गया है। रिपब्लिक ऑफ सूरीनाम के प्रेसिडेंट चंद्रिका प्रसाद संतोखी ने सोमवार को उन्हें ‘द ग्रैंड ऑर्डर ऑफ द चेन ऑफ यलो स्टार’ अवॉर्ड दिया। राष्ट्रपति मुर्मू ये अवॉर्ड पाने वाली पहली भारतीय बन गई हैं।
अवॉर्ड पाने के बाद मुर्मू ने कहा, 'मैं बहुत सम्मानित महसूस कर रही हूं। यह न सिर्फ मेरे लिए बल्कि भारत के 140 करोड़ लोगों के लिए भी बहुत महत्वपूर्ण है।'
इस अवसर पर उन्होंने सूरीनाम में भारतीयों के पहुंचने के 150 साल पूरे होने पर एक सांस्कृतिक कार्यक्रम में भाग लिया।
दोनों देशों के बीच 4 MoU साइन हुए
राष्ट्रपति द्रौपदी मुर्मू ने सोमवार को प्रेसिडेंट पैलेस में संतोखी से मुलाकात की। दोनों के बीच डेलिगेशन लेवल की बातचीत भी हुई। इसके बाद दोनों देशों के बीच 4 मेमोरेंडम ऑफ अंडरस्टेडिंग (MoU) भी साइन हुए। ये MoU हेल्थ, कृषि और कैपेसिटी बिल्डिंग के फील्ड में किए गए हैं।
राष्ट्रपति मुर्मू रविवार को सूरीनाम पहुंची थीं। राजधानी पारामरिबो के जोहान ए़डॉल्फ पेंगेल एयरपोर्ट पर प्रेसिडेंट चंद्रिका संतोखी ने पूरी राजकीय सम्मान के साथ उनका स्वागत किया था।
मुर्मू बोलीं- दोनों देशों के बीच व्यापार क्षमता से कम
मुर्मू ने कहा कि भारत की तरह सूरीनाम में भी कई जाति, धर्मों और भाषाएं बोलने वाले लोग रहते हैं। भारत और सूरीनाम की दोस्ती ऐतिहासिक और कल्चरल रिलेशंस पर बनी है। हालांकि, दोनों देशों के बीच व्यापार क्षमता से काफी कम है। द्विपक्षीय व्यापार बढ़ाने के लिए सहयोग बढ़ाने की जरूरत है। रक्षा, आयुर्वेद और फार्मा क्षेत्र में सहयोग और बढ़ाया जा सकता है।
भारत तकनीकी सहयोग बढ़ाने के लिए प्रतिबद्ध
द्रौपदी मुर्मू ने कहा कि भारत तकनीकी सहयोग बढ़ाने और सूरीनाम के ह्यूमन रिसोर्स के स्किल डवलेपमेंट के लिए प्रतिबद्ध है। भारत क्विक इंपैक्ट प्रोजेक्ट्स को बढ़ावा देकर सूरीनाम के सामाजिक-आर्थिक विकास में भागीदार बनने के लिए तैयार है। उन्होंने सूरीनाम द्वारा इंडिया-UNDP फंड के तहत बनाए गए ‘अर्ली फ्लड वार्निंग सिस्टम’ के अप्रूव होने पर भी खुशी जताई।